laion/Wikipedia-Exotic huggingface dataset:
আগদাম মসজিদ

আগদাম মসজিদ (আজারবাইজানি: Ağdam məscidi)আজারবাইজানের আগদামের গৌস্ট শহরে অবস্থিত একটি মসজিদ। আগদামের গৌস্ট শহর আজারবাইজানের ডে জুরি অংশ তবে ডি ফ্যাক্টো আর্টসখ প্রজাতন্ত্রের দ্বারা নিয়ন্ত্রিত। নাগর্নো-কারাবাখ যুদ্ধে শহরের অনেক ভবন ধ্বংস হয়ে যায়। কিছু ভবন টিকে থাকে যার মধ্যে মসজিদটি অন্যতম। স্থপতি কারবালাই সাফিখান কারাবাখী ১৮৬৮ থেকে ১৮৭০ সালের মধ্যে মসজিদটি নির্মাণ করেন। মসজিদটি কারাবাখ অঞ্চলে মসজিদের জন্য সাধারণ শৈলীতে নির্মিত হয়। যার অধীনে পাথরের কলাম দিয়ে দ্বিতল বিশিষ্ট চিত্রশালা এবং গম্বুজযুক্ত ছাদ ব্যবহার করা হয়েছে। এই শৈলীতে নির্মিত অন্যান্য মসজিদগুলির মধ্যে রয়েছে বারদা মসজিদ, শুশার ইউখারি গোবরের আগা মসজিদ, ফিজুলির একটি মসজিদ এবং গোরাদিজ গ্রামের একটি মসজিদ। ১৯৯২ সালের ২৯ ফেব্রুয়ারি কারাবাখ-আর্মেনিয়ান বাহিনীর দ্বারা খোজালির আক্রমণের পরে ২০০ জনের মরদেহ এই মসজিদে সমাহিত করা হয়। তবে মসজিদের পরিচালক সেয়িদ সাদিকভের মতে মসজিদে ৪৭৭ জনের মরদেহ সমাহিত করা হয়। মসজিদটি আগদমের টিকে থাকা কয়েকটি আবাসিক ভবনগুলির মধ্যে একটি। আজারবাইজানীয় সূত্র অনুসারে, মসজিদের ছাদ এবং চিলেকোঠা ভাঙ্গে ফেলা হয়, আর জানালা, দরজা, অভ্যন্তরীণ ভবন এমনকি পাথরের তলটিও ধ্বংস করা হয়।. ২০১০ সালের জুনে মসজিদে আসা আলোকচিত্ৰগ্রাহক আন্দ্রেই গালাফিয়েভ জানান যে "আগামের ধ্বংসাবশেষে দিনের বেলা ঘুরে বেড়ানো গবাদি পশুর খাদ্য ও গোবর দিয়ে মসজিদটির মেঝে পুরোপুরি নোংরা করা"। তার ছবিতে মসজিদের মধ্যে গবাদি পশু দেখানো হয়। এই প্রতিবেদনে আজারবাইজানীয় সংবাদপত্র এবং একটি তুরস্কের সংস্থা সমালোচনা ও অভিযোগ করে, যে মসজিদটি গরু এবং শূকরের আবাস্থল হিসাবে ব্যবহৃত হচ্ছে। ২০১০ সালের নভেম্বরে নাগর্নো-কারাবাখ সরকার ঘোষণা করে, যে মসজিদ এবং এর আশেপাশের জায়গাটি পরিষ্কার করা হয়েছে। তারা এও ঘোষণা করে যে আগদামের মসজিদ, পাশাপাশি শুশার মসজিদগুলিও সংস্কার করা হয়েছে। দূর থেকে মসজিদ মসজিদের অংশবিশেষ মসজিদের ছাদ মসজিদের প্রবেশপথ অনেক দূর থেকে মসজিদের ছবি আজারবাইজানের সংস্কৃতি ইউরোপের মসজিদের তালিকা Paul, Amanda (১৭ মে ২০১১)। "Agdam -- an Azerbaijani ghost town"। Today's Zaman। ২০১৫-১২-২৩ তারিখে মূল থেকে আর্কাইভ করা। সংগ্রহের তারিখ ২০১৫-১০-১৩।  "Armenian Karabakh Official Says Mosques Being Repaired"। Radio Free Europe/Radio Liberty। ১৮ নভেম্বর ২০১০।  ВЛИЯНИЕ ХРИСТИАНСТВА НА АРХИТЕКТУРУ АЗЕРБАЙДЖАНА (রুশ ভাষায়)। Bakilililar.az। সংগ্রহের তারিখ ২৬ জুলাই ২০১০।  ДОКЛАД ПРАВОЗАЩИТНОГО ЦЕНТРА «МЕМОРИАЛ» (রুশ ভাষায়)। Memo.ru। ৩১ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১০।  Goltz, Thomas। "Xocalı soyqırımı dünyanın gözü ilə"। Xocalı Faciəsi (আজারবাইজানী ভাষায়)। Washington Post। ২০১১-০২-২৬ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১০।  "Exposed: Armenians turned the mosque in Azerbaijani Agdam region into a.."। Today.az। ২৬ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১০।  "Turks complain to Pope on vandalism in Karabakh church by Armenians"। news.az। ২০ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১০।  "Works on preservation of Muslim cultural heritage in Nagorno-Karabakh underway"। news.am। ১৭ নভেম্বর ২০১০। ২ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ মে ২০২০।  উইকিমিডিয়া কমন্সে আগদাম মসজিদ সংক্রান্ত মিডিয়া রয়েছে।
খোন্দকার আব্দুল মালেক শহীদুল্লাহ

খোন্দকার আব্দুল মালেক শহীদুল্লাহ (১৯৩৬ - ২ ফেব্রুয়ারি ২০২১) বাংলাদেশের ময়মনসিংহ জেলার রাজনীতিবিদ, ভাষাসৈনিক, মুক্তিযুদ্ধের সংগঠক, সাংবাদিক এবং পূর্ব পাকিস্তান প্রাদেশিক পরিষদের সাবেক সদস্য ছিলেন। খন্দকার আবদুল মালেক শহীদুল্লাহ ১৯৩৬ সালে ময়মনসিংহ জেলার মুক্তাগাছার নন্দীবাড়ির খন্দকার বাড়িতে জন্মগ্রহণ করেন। তার পিতা খন্দকার আবদুল মান্নান চিকিৎসক ছিলেন। মাতা কে, এন, খানম। তার স্ত্রী সুরাইয়া মালেক, এই দম্পতীর ২ ছেলে খোন্দকার মাহমুদ-উল-মালেক ও খোন্দকার মনজুর মালেক। খোন্দকার আব্দুল মালেক শহীদুল্লাহ ১৯৫২ সালের ভাষা আন্দোলনের সময় ময়মনসিংহের তৎকালীন মহকুমা জামালপুরের দেওয়ানগঞ্জ কো-অপারেটিভ স্কুলের ছাত্রদের সঙ্গে ভাষা আন্দোলনের মিছিলে যোগ দেন নবম শ্রেণির কিশোর। তার বাড়ি ময়মনসিংহের মুক্তাগাছায় হলেও বাবার সরকারি চাকরির কারণে ওই স্কুলে পড়তেন তিনি। আন্দোলনে যোগ দেওয়ায় স্কুল থেকে হয়েছিলেন বরখাস্ত। তিনি ১৯৫৩ সালে মুক্তাগাছায় শাসনতন্ত্র প্রতিরোধ কমিটির যুগ্মসম্পাদ ছিলেন। ১৯৫৬ সালে মুক্তাগাছা আওয়ামী লীগের প্রতিষ্ঠাতা সাধারণ সম্পাদক হিসেবে দায়িত্ব পালন করেন। তিনি দৈনিক ইত্তেফাক, দৈনিক সংবাদসহ কয়েকটি পত্রিকার মুক্তাগাছা প্রতিনিধি ছিলেন। ১৯৬৪ সালে মুক্তাগাছা পৌরসভার কমিশনার নির্বাচিত হন। ১৯৭০ সালের নির্বাচনে তিনি পূর্ব পাকিস্তান প্রাদেশিক পরিষদ সদস্য নির্বাচিত হন। ১৯৭১ সালে মুক্তিযুদ্ধের সংগঠক ও আসামের গৌহাটি থেকে 'মুক্তি'নামক সাপ্তাহিক পত্রিকা ইবনে আদম ছদ্মনামে বের করতেন। তিনি ১৯৯৯ থেকে ২০০৪ সালে পর্যন্ত মুক্তাগাছা পৌরসভার চেয়ারম্যান হিসেবে দায়িত্ব পালন করেন। খোন্দকার আব্দুল মালেক শহীদুল্লাহ ২ ফেব্রুয়ারি ২০২১ সালে বিকেল ৩টায় ময়মনসিংহ জেলার মুক্তাগাছার নন্দীবাড়ির নিজ বাসভবনে বার্ধক্যজনিত নানা রোগে মৃত্যুবরণ করেন। প্রতিনিধি, মুক্তাগাছা, ময়মনসিংহ (২ ফেব্রুয়ারি ২০২১)। "ভাষাসৈনিক খোন্দকার আব্দুল মালেক আর নেই"। দৈনিক সমকাল। ২৮ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২৩।  ময়মনসিংহ, জেলা প্রতিনিধি (২ ফেব্রুয়ারি ২০২১)। "ভাষাসৈনিক খোন্দকার আব্দুল মালেক আর নেই"। জাগোনিউজ২৪.কম। ২৮ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২৩।  মুক্তাগাছা (ময়মনসিংহ) প্রতিনিধি (১০ ফেব্রুয়ারি ২০২০)। "মানুষ দেখলে শুধু কাঁদেন মুক্তিযুদ্ধের সংগঠক আবদুল মালেক"। দৈনিক সমকাল। সংগ্রহের তারিখ ৩০ মে ২০২০। [স্থায়ীভাবে অকার্যকর সংযোগ] মাহমুদুল হাসান মিলন (১২ ফেব্রুয়ারি ২০২০)। "ভাষাসৈনিক আজ ভাষাহীন, অসহায়"। রাইজিংবিডি.কম। ১২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩০ মে ২০২০।  নিজস্ব প্রতিবেদক (১৯ ফেব্রুয়ারি ২০২০)। "অর্থাভাবে চিকিৎসা করাতে পারছেন না ভাষা সৈনিক আব্দুল মালেক"। চ্যানেল টুয়েন্টিফোর। সংগ্রহের তারিখ ৩০ মে ২০২০। [স্থায়ীভাবে অকার্যকর সংযোগ] অনলাইন ডেস্ক (৬ মার্চ ২০২০)। "ভাষা সৈনিক আব্দুল মালেক শহীদুল্লাহর পাশে নজরুল বিশ্ববিদ্যালয় ছাত্রলীগ"। দৈনিক ইত্তেফাক। সংগ্রহের তারিখ ৩০ মে ২০২০।
সেশেলসে ইসলাম

ভারত মহাসাগরে ইউরোপীয়দের দ্বারা সেশেলের আবিষ্কারের আগেই মুসলিম সমুদ্র বণিকদের দ্বারা ইসলাম প্রতিষ্ঠিত হয়েছিল। তবে, কোমোরোস এবং মালদ্বীপ সহ অন্যান্য দ্বীপের দেশের মতো মানুষের বাসস্থান করতো না। ফরাসী বসতি স্থাপন না হওয়া পর্যন্ত সেশেলে ১৭৭০ সালে স্থায়ী বাসিন্দা ছিল না। বর্তমানে, দ্বীপপুঞ্জের মুসলিম জনসংখ্যা কেবল ১.১%, প্রায় ৯০০ জন লোক বলে জানা গেছে। কোমোরোস, মালদ্বীপ এবং জাঞ্জিবারসহ দক্ষিণ ভারত মহাসাগরের এর অনেক দ্বীপ প্রতিবেশী ইউরোপীয় উপপনিবেশিকরণের আগে মুসলিমদের দ্বারা শাসনকৃত হওয়ার কারণে মুসলিমদের অনেক বেশি প্রভাব আছে। ব্রিটিশ ভারত থেকে শ্রম আমদানির কারণে মরিশাসের মুসলিম জনসংখ্যাও অনেক বেশি, যা সেশেলে করা হয় নি। সেশেল সরকার মুসলিম সম্প্রদায়ের জন্য প্রতি শুক্রবার ১৫ মিনিটের ধর্মীয় সম্প্রচারের অনুমতি দেয়। শেখ মুহাম্মাদ বিন খলিফা মসজিদ "Exploring Islam"। www.nation.sc। ৫ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২ মার্চ ২০১৩।  "Seychelles Population"। www.historycentral.com। সংগ্রহের তারিখ ২ মার্চ ২০১৩।  US Government report in Religious Freedom in Seychelles
ফ্রিজীয় সাহিত্য

ফ্রিজীয় সাহিত্য বলতে নেদারল্যান্ডসের উত্তরের ফ্রিসলান্ড প্রদেশ ও ফ্রিজীয় দ্বীপপুঞ্জে কথ্য ফ্রিজীয় ভাষায় (যা মূলত পশ্চিম ফ্রিজীয় উপভাষা) লেখা রচনাবলিকে বোঝায়। পূর্ব ফ্রিজীয় এবং উত্তর ফ্রিজীয় ভাষাগুলিতে তেমন কোন সাহিত্য রচিত হয়নি। ১৩শ শতকের আগে ফ্রিজীয় ভাষায় লেখা কোন সাহিত্য পাওয়া যায় না। আবার ১৮শ থেকে ২০শ শতকের মধ্যবর্তী সময়ে এই ভাষায় তেমন কোন সাহিত্যই রচিত হয়নি। প্রাচীন ফ্রিজীয় রচনাগুলির মধ্যে আছে আইনের সমষ্টি, জার্মানীয় গাথা ও কবিতাসমূহ। নব্য পশ্চিম ফ্রিজীয় সাহিত্যের শুরু হয়েছিল ১৭শ শতকে, Gijsbert Japiks (১৬০৩-১৬৬৬)–এর লেখাগুলির মাধ্যমে। ১৬০৯ সালে রচিত Wouter en Tialle ছিল এ ভাষায় রচিত প্রথম গুরুত্বপূর্ণ সাহিত্যকর্ম। ১৫৮১ সালে ফ্রিসলান্ড যখন ওলন্দাজ প্রজাতন্ত্রের অংশে পরিণত হয়, তখন সাধারণ কৃষকের মুখের ভাষা হিসেবে ফ্রিজীয় ভাষার অস্তিত্ব হুমকির সম্মুখীন হয়ে পড়ে। Japiks-এর নানা সাহিত্যকর্মে (যার মধ্যে ১৬৬৮ সালে প্রকাশিত Friesche Rymlerye "ফ্রিজীয় চরণসমূহ" উল্লেখযোগ্য) ফ্রিজীয় ভাষার বহুমুখিতা ও সমৃদ্ধ বৈশিষ্ট্য প্রকাশ পায় এবং এগুলি ফ্রিজীয় ভাষাকে সম্ভাব্য বিলুপ্তির হাত থেকে রক্ষা করে। তবে ১৯শ শতকের রোমান্টিক পর্বে এসেই একটি জাতীয় সাহিত্য হিসেবে ফ্রিজীয় সাহিত্য বিকশিত হতে শুরু করে। এ সময় Halbertsma ভ্রাতৃবৃন্দ - Eeltsje, Joast, and Tsjalling – "নব্য ফ্রিজীয় সাহিত্য" নামে একটি আন্দোলনের সূচনা করেন। তারা রোমান্টিক ধাঁচের গদ্য ও পদ্যের এক সংগ্রহ রচনা করেন, যার নাম Rimen en Teltsjes (১৮৭১, "ছন্দ ও গল্প")। এগুলির প্রভাবে ১৯শ শতকের দ্বিতীয়ার্ধে এক সমৃদ্ধ ফ্রিজীয় লোকসাহিত্যের উত্থান ঘটে। সমসাময়িক সাংস্কৃতিক ভাষাতাত্ত্বিক ও কবি Harmen Sytstra প্রাচীন জার্মানীয় চরণের রীতিতে রচনা করেন ফ্রিজীয়দের বীরত্বময় ইতিহাস। ১৯১৫ সালে Douwe Kalma তরুণ ফ্রিজীয় আন্দোলন শুরু করেন, যার মাধ্যমে তরুণ ফ্রিজীয় লেখকেরা অতীতের ফ্রিজীয় সাহিত্যের সংকীর্ণ প্রাদেশিকতা ও নীতিধর্মিতা থেকে নিজেদের বিচ্ছিন্ন করার প্রয়াস পান। অবশ্য এর আগেই Simke Kloosterman-এর গীতিকবিতায় ও গল্প-উপন্যাসে এবং Reinder Brolsma-র মনোবৈজ্ঞানিক আখ্যানগুলিতে এই বিচ্ছিন্নমুখিতার আভাস পাওয়া গিয়েছিল। Kalma নিজে ফ্রিজীয় কবিতা, নাটক, অনুবাদ সাহিত্য, সাহিত্যিক ইতিহাস ও সাহিত্য সমালোচনার ক্ষেত্রে গুরুত্বপূর্ণ অবদান রাখেন। বিংশ শতাব্দীর প্রথমার্ধে ফ্রিজীয় সাহিত্যের অন্যান্য গুরুত্বপূর্ণ ব্যক্তিত্ত্বদের মধ্যে ছিলেন প্রবন্ধকার E.B. Folkertsma এবং কবি Fedde Schurer, Obe Postma ও Douwe Tamminga। ২য় বিশ্বযুদ্ধের পরে ফ্রিজীয় সাহিত্য জাতীয়তাবাদ ও বহু ঐতিহ্যবাহী রীতিনীতি থেকে দূরে সরে যায়। এ পর্বে Anne Wadman সমালোচনা, প্রবন্ধ রচনা ও উপন্যাসের ক্ষেত্রে নেতৃত্ব দেন। বর্তমান ফ্রিজীয় গদ্য ও পদ্য সাহিত্যে বিষয়বস্তু ও লিখনকৌশলে বৃহত্তর পশ্চিম ইউরোপীয় সমাজের প্রতিফলন দেখতে পাওয়া যায়। ফ্রিজীয় ভাষা
অমিয়চরণ ব্যানার্জি

অমিয়চরণ ব্যানার্জি বা অমিয়চরণ বন্দ্যোপাধ্যায় (ইংরেজি: Amiya Charan Banerjee or Amiya Charan Bandyopadhyay)(জন্ম :- ২৩ জানুয়ারি, ১৮৯১ - মৃত্যু :- ৩১ মে, ১৯৬৮) একজন বাঙালি অধ্যাপক ও গণিতজ্ঞ। অমিয়চরণ ব্যানার্জির জন্ম বৃটিশ ভারতের অধুনা বিহার রাজ্যের ভাগলপুরে তার মাতুলালয়ে । পিতা জ্ঞানচন্দ্র ব্যানার্জি ও মাতা ব্রহ্মানন্দ কেশবচন্দ্র সেনের সহকর্মী নিবারণচন্দ্র মুখোপাধ্যায়ের কন্যা মৃণালিনী দেবী । পিতা জ্ঞানচন্দ্র ব্যানার্জি চব্বিশ পরগনা জেলার মহেশতলার জমিদার পরিবারের সন্তান, প্রেসিডেন্সি কলেজের মেধাবী ছাত্র ও স্বামী বিবেকানন্দর সহপাঠী ছিলেন। পিতার কর্মস্থল বিভিন্ন হওয়ার কারণে তার স্কুলের পড়াশোনা মামার বাড়ির ভাগলপুর জেলা স্কুলে । সেখানে ম্যাট্রিক পরীক্ষায় তিনি প্রথম হন। তারপর তিনি কলকাতার প্রেসিডেন্সি কলেজে ভর্তি হন। ফলিত গণিতে এম.এসসিতে শীর্ষ স্থান দখল করেন । বিহার সরকারের স্কলারশিপ নিয়ে লণ্ডন যান। সেখানে কেমব্রিজ ক্লেয়ার কলেজ থেকে রাংলার ও ফাউন্ডেশন স্কলার হয়ে দেশে ফেরেন। দেশে ফেরার পর কিছু দিন তিনি পাটনা শহরে কাটান। এরপর ইণ্ডিয়ান এডুকেশন সার্ভিসপদে যোগ দিয়ে এলাহাবাদের বর্তমানে প্রয়াগরাজের ক্যানিং কলেজে অধ্যাপনা শুরু করেন । সেসময় মেঘনাদ সাহা, নীলরতন ধর প্রমুখ বিজ্ঞানীদের উপস্থিতিতে এলাহাবাদ বিশ্ববিদ্যালয় শিক্ষার ক্ষেত্রে এক উৎকর্ষ কেন্দ্র ছিল। অধ্যাপক ব্যানার্জিও Astro Physics ও Gallactic Dynamics বিষয়ে বিশেষ অবদান রাখেন। ১৯৫৩-৫৫ খ্রিস্টাব্দে তিনি এলাহাবাদ বিশ্ববিদ্যালয়ের উপাচার্যপদে নিযুক্ত থাকেন। তিনি জ্যোতির্বিদ্যা বিষয়ে বিভিন্ন সময়ে বক্তৃতা করতেন । ১৯৫৬ খ্রিস্টাব্দে ইণ্ডিয়ান আকাডেমি অব সাইন্সের এলাহাবাদ অধিবেশনে "Stellar Evolution" শীর্ষক বিষয়ে বক্তব্য রাখেন । এলাহাবাদ বিশ্ববিদ্যালয় থেকে অবসর নেওয়ার পর তিনি কলকাতায় চলে আসেন । অধ্যাপক ব্যানার্জি দেশে বিদেশের বিভিন্ন বিশ্ববিদ্যালয়ের গবেষণার কাজে নিযুক্ত ছাত্রদের গবেষণাপত্রের মূল্যায়ন করতেন । এদেশে উচ্চমানের অবজারভেটরি স্থাপনের উদ্দেশ্যে ভারত সরকার তাঁকে ইউরোপ ও আমেরিকার শ্রেষ্ঠ অবজারভেটরিগুলি পরিদর্শন করে একটি প্ল্যান প্রস্তুত করার যে দায়িত্ব দিয়েছিলেন। তিনি তা সুসম্পন্ন করেন। ১৯৬৯ খ্রিস্টাব্দের পশ্চিমবঙ্গের হাবড়ায় শ্রীচৈতন্য কলেজস্থাপনে তিনি প্রভূত সাহায্য করেন। শেষজীবনে ব্রাহ্মসমাজের সেবায় নিয়োজিত ছিলেন ।১৯৫৭ খ্রিস্টাব্দে তিনি সর্বভারতীয় ব্রাহ্ম সমাজের অধিবেশনে সভাপতিত্ব করেন । এলাহাবাদে তার বাড়ির সম্মুখস্থ রাস্তাটি তার নামেই নামাঙ্কিত । অধ্যাপক অমিয়চরণ ব্যানার্জি ১৯৬৮ খ্রিস্টাব্দের ৩১ শে মে ৭৭ বৎসর বয়সে কলকাতায় প্রয়াত হন । সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৩৯, আইএসবিএন ৯৭৮-৮১-৭৯৫৫-১৩৫-৬ "Symposia held since inception of the Academy"। Indian Academy of Sciences। ১১ মার্চ ২০০৩ তারিখে মূল থেকে আর্কাইভ করা।
সেন্ট ভিনসেন্ট ও গ্রেনাডাইনে ইসলাম

মার্কিন যুক্তরাষ্ট্রের পররাষ্ট্র দফতরের মতে, ইসলাম সেন্ট ভিনসেন্ট ও গ্রেনাডাইনের একটি সংখ্যালঘু ধর্ম, দ্বীপরাষ্ট্রটিতে প্রায় ২,০০০ মুসলমান (মোট জনসংখ্যার প্রায় ১.৫%) বাস করে। "Archived copy" (পিডিএফ)। ২০১১-০৮-১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-১১-২৭।  St. Vincent and the Grenadines St. Vincent and the Grenadines
পার্ম মসজিদ

পার্ম কেন্দ্রীয় মসজিদ (রুশ: Пермская соборная мечеть) রাশিয়ার পার্মের তাতার জেলায় অবস্থিত একটি মসজিদ। মসজিদটি ১৯০২ ও ১৯০৩ সালে নির্মিত হয়। মসজিদ নির্মাণে তাতার স্থানীয় বণিক পরিবার আর্থিকভাবে সহায়তা করেন। মসজিদটি ডোরাকাটা সবুজ-সাদা রঙের ভবন। ভবনের সাথে একটি ক্রমশ সরু হয়ে যাওয়া মিনার যুক্ত আছে। আলেকজান্ডার ওজেগোভ এই মসজিদের নকশা করেন। নুরিলস্কের নর্ড কমল মসজিদ প্রতিষ্ঠিত হবার আগে এই মসজিদটি কিছু বছর বিশ্বের সবচেয়ে উত্তরসীমার মসজিদ ছিল। রাশিয়ান বিপ্লবের পরে মসজিদটি বন্ধ করে দেওয়া হয়। এই ভবন ১৯৪০ থেকে ১৯৮৬ সাল পর্যন্ত কমিউনিস্ট পার্টির সংরক্ষণাগার হিসাবে ব্যবহৃত হয়। ১৯৯০ সালে মসজিদে পুনরায় নামজ পড়া শুরু হয়। রাশিয়ায় ইসলাম রাশিয়ার মসজিদগুলির তালিকা ইউরোপের মসজিদের তালিকা "Пермская соборная мечеть: описание, история, фото, точный адрес"। Тонкости туризма (রুশ ভাষায়)। সংগ্রহের তারিখ ২০২০-০৫-৩০।  "Пермская соборная мечеть г.Пермь"। cdum.ru (রুশ ভাষায়)। ২০১৯-০৭-২৮ তারিখে মূল থেকে আর্কাইভ করা। সংগ্রহের তারিখ ২০২০-০৫-৩০।  "Official website"। ২০১৮-০৮-১৮ তারিখে মূল থেকে আর্কাইভ করা। সংগ্রহের তারিখ ২০১১-১২-২৪।  উইকিমিডিয়া কমন্সে পার্ম মসজিদ সংক্রান্ত মিডিয়া রয়েছে।
ফ্রিসীয় ভাষা (দ্ব্যর্থতা নিরসন)

ফ্রিজীয় ভাষা বলতে নিচের যেকোনটি বোঝাতে পারে: ফ্রিসীয় ভাষাসমূহ, তিনটি ঘনিষ্ঠভাবে সম্পর্কিত জার্মানীয় ভাষার একটি দল। পশ্চিম ফ্রিসীয় ভাষা (ভাষাসংকেত fy), যা নেদারল্যান্ডসে প্রচলিত এবং সেখানে কেবল ফ্রিজীয় ভাষা হিসেবেই পরিচিত। সাটেরলান্ড ফ্রিসীয় ভাষা (ভাষাসংকেত frs) বা পূর্ব ফ্রিসীয় ভাষা। এটি জার্মানির নিডারজাখসেন অঙ্গরাজ্যে প্রচলিত। উত্তর ফ্রিসীয় ভাষা (ভাষাসংকেত frr), যা জার্মানির শ্লেসভিগ-হোলষ্টাইন অঙ্গরাজ্যে প্রচলিত। পূর্ব ফ্রিসীয় নিম্ন স্যাক্সন ভাষা, জার্মানির নিডারজাখসেন অঙ্গরাজ্যের পূর্ব ফ্রিজিয়া অঞ্চলে প্রচলিত জার্মান ভাষার পশ্চিম নিম্ন উপভাষা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ফ্রিজিয়া

ফ্রিজিয়া (Frisia) উত্তর-পশ্চিম ইউরোপে উত্তর সাগরের তীরে অবস্থিত একটি ঐতিহাসিক অঞ্চল। এটি বর্তমান নেদারল্যান্ডসের অধিকাংশ এলাকা, জার্মানির উত্তর-পশ্চিমের কিছু অংশ এবং ফ্রিজীয় দ্বীপপুঞ্জ নিয়ে গঠিত ছিল। ফ্রিজীয় নামের একটি জার্মানীয় জাতি প্রাগৈতিহাসিক যুগে এই অঞ্চলে বাস করত এবং তাদের নামেই এই অঞ্চলের নামকরণ। ফ্রিজিয়ার ছিল নিজস্ব ভাষা ও সংস্কৃতি। এগুলি এখনও কিছু কিছু এলাকায়, যেমন নেদারল্যান্ডসের ফ্রিসলান্ড প্রদেশে ধরে রাখা হয়েছে। এই নিম্নভূমি অঞ্চলটি প্রায়ই সাগরের জোয়ারে প্লাবিত হত, এবং ফ্রিজীয়রা ঐতিহাসিকভাবে মনুষ্যনির্মিত মাটির ঢিবির উপর বসবাস করত। খ্রিস্টীয় ১ম শতকে ফ্রিজিয়া ও রোমান সাম্রাজ্যের মধ্যে চুক্তি সম্পাদিত হয়। ৪৭৬ সালে রোমান সাম্রাজ্যের পতনের পর ফ্রিজিয়া কিছুকাল অ্যাঙ্গল ও স্যাক্সন নামের জার্মান জাতিদের অধীনে ছিল; ফ্রিজিয়া এই জাতি দুইটির গ্রেট ব্রিটেন দ্বীপে যাওয়ার পথে পড়েছিল। ফ্রিজীয় ভাষাতে এই অ্যাংলো-স্যাক্সন প্রভাব এখনও রয়ে গেছে। ৭৮৫ সালে ফ্রিজিয়াকে কারোলিঙ্গীয় সাম্রাজ্যের অন্তর্গত করে নেওয়া হয় এবং এলাকার অধিবাসীরা ধীরে ধীরে খ্রিস্টধর্মে ধর্মান্তরিত হতে শুরু করে। তবে ফ্রিজিয়া সাম্রাজ্যের অন্তর্ভুক্ত হলেও যথেষ্ট স্বায়ত্বশাসন বজায় রাখে। এর পরবর্তী শতাব্দীগুলিতে অঞ্চলটি তিনটি ভাগে ভাগ হয়ে যায়। পূর্ব ফ্রিজিয়া অঞ্চলটি মূলত গ্রোনিঙেন শহর থেকে পরিচালিত হত, এবং শহরটি উট্রেশ্‌টের বিশপের অধীন ছিল। পূর্ব প্রুশিয়ার একাংশ পরে প্রুশিয়ার অংশ করে নেওয়া হয়। পশ্চিম ফ্রিজিয়া হল্যান্ডের কাউন্টদের নিয়ন্ত্রণে চলে আসে, আর মধ্য ফ্রিজিয়া মোটামুটি স্বাধীন থাকে। মধ্যযুগে ফ্রিজিয়ার অধিবাসীদের স্বাধীন জীবনযাপনের জন্য অঞ্চলটি পরিচিত লাভ করে, কেন না সেসময় ইউরোপের বেশির ভাগ অংশে সামন্ততন্ত্র প্রচলিত ছিল। ১৬শ শতকের শুরুর দিকে ফ্রিজিয়ার বেশির ভাগ অংশ পবিত্র রোমান সম্রাট ৫ম চার্লসের অধীনে চলে আসে। তিনি আবার উত্তর-পশ্চিম ইউরোপে হাবসবুর্গ রাজবংশের স্পেনীয় সম্পত্তিগুলির সাথে ফ্রিজিয়াকে মিলিয়ে দেন। হাবসবুর্গ রাজবংশ প্রশাসনিক ভাষা হিসেবে ফ্রিজীয় ভাষার মর্যাদা বাতিল করে দেয়। ১৬শ শতকের বাকী সময় ধরে এখানে প্রোটেস্টান্ট সংস্কার সংঘটিত হয়। ফ্রিজীয়রা রোমান ক্যাথলিক স্পেনীয় হাবসবুর্গ শাসনের বিরুদ্ধে বিপ্লবে অংশ নেয়। ১৫৭৯ সালে ফ্রিজিয়া উট্রেশ্‌টের ইউনিয়নে যোগ দেয়, যা পরবর্তী ওলন্দাজ প্রজাতন্ত্রে পরিণত হয়। বর্তমানে ফ্রিজীয়রা নেদারল্যান্ডসে বাস করলেও তারা সেখানকার একটি বিশিষ্ট সাংস্কৃতিক গোষ্ঠী। তাদের মুখের ফ্রিজীয় ভাষা একটি পশ্চিম জার্মানীয় ভাষা এবং ওলন্দাজ ভাষার চেয়ে ইংরেজি ভাষার সাথে এর বেশি মিল দেখতে পাওয়া যায়। ওলন্দাজ প্রজাতন্ত্রের অংশে পরিণত হবার পর ফ্রিজীয় সাহিত্য গড়ে তোলার অনেক চেষ্টা করা হলেও ১৯শ শতকের আগ পর্যন্ত এগুলিতে তেমন ফল হয়নি। আধুনিকায়নের বিরুদ্ধে ফ্রিজীয় সাহিত্য ও অন্যান্য ফ্রিজীয় সাংস্কৃতিক বৈশিষ্ট্য ধরে রাখার তাগিদে বিংশ শতাব্দীতে ফ্রিজীয় জাতীয়তাবাদের উত্থান ঘটে। বর্তমানে নেদারল্যান্ডসের ফ্রিসল্যান্ড অঞ্চলে ফ্রিজীয় সংস্কৃতির শক্ত অবস্থান লক্ষ্য করা যায়; সেখানে ফ্রিজীয় ভাষা একটি সরকারী ভাষা হিসেবে স্বীকৃত। ফ্রিজীয় জাতি ফ্রিজীয় ভাষা ফ্রিজীয় সাহিত্য
ছোটদের ছবি

ছোটদের ছবি, কৌশিক গঙ্গোপাধ্যায় পরিচালিত, ২০১৪ সালের ভারতীয় বাংলা ভাষার চলচ্চিত্র। চলচ্চিত্রের প্রধান চরিত্রে অভিনয় করেন দুলাল সরকার এবং দেবলীনা রায়। ল্যাপটপ, শব্দ, অপুর পাঁচালী, খাদ প্রভৃতি চলচ্চিত্রের পর, এটি ছিল কৌশিক গঙ্গোপাধ্যায়ের পরিচালিত আরেকটি চলচ্চিত্র। এই চলচ্চিত্রের কাহিনী, সার্কাসের সং হিসেবে কাজ করা একদল মানুষের জীবন ও মতামতকে ঘিরে পরিক্রমণ করে। চলচ্চিত্রটি, ২০১৫ সালের ২৩ জানুয়ারিতে মুক্তি পায়। শ্রীকান্ত মোহতা প্রযোজিত এই চলচ্চিত্রের সুরকার ছিলেন ইন্দ্রদীপ দাসগুপ্ত। এই চলচ্চিত্রটির প্রধান এবং সহযোগী সকল অভিনেতার কেউই পেশায় অভিনেতা ছিলেন না। তবে মুখ্য চরিত্রে অভিনয় করা দুলাল সরকার ৪৫তম ভারতীয় আন্তর্জাতিক চলচ্চিত্র উৎসবে সেরা অভিনেতার পুরস্কার লাভ করেন। সার্কাসের জন্য স্টান্ট দেওয়ার সময় এক ভয়াবহ দুর্ঘটনার পড়ে, ট্র্যাপিজ (শরীরচর্চার যন্ত্র) শিল্পী শিবু বিছানাবদ্ধ হয়ে পড়েন। ক্ষতিপূরণ হিসাবে, ম্যানেজার শিবুর পরিবারকে কেবল ১৫,০০০ টাকা দিতে সম্মত হন, যা শিবু জুনিয়রের মতে খুবই সামান্য ক্ষতিপূরণ। তারা ক্রুদ্ধ হয় তবে অসহায় কারণ তাদের নিয়মিত আয়ের একমাত্র উৎস হল সার্কাস। শিবু ও তার পরিবারের দুর্দশা দেখে তাঁদের প্রতি সহানুভূতি জানিয়ে, শিবুর নিকটতম বন্ধু খোকা (দুলাল সরকার) ম্যানেজারের বিরুদ্ধে প্রতিবাদ করার সিদ্ধান্ত নেয় এবং চাকরি ছেড়ে শিবুর পরিবারের পুরো দায়িত্ব নেয়। বেঁটে এবং দরিদ্রদের প্রতি সমাজের উদাসীনতার সাথে পরিবারটি লড়াই করতে থাকে। এর মাঝে খোকা উপলব্ধি করতে পারে যে সে শিবুর মেয়ে সোমার (দেবলিনা রায়) প্রেমে পড়েছে। গোয়ায় অনুষ্ঠিত ভারতের ৪৫ তম আন্তর্জাতিক চলচ্চিত্র উৎসবে, দুলাল সরকার এই ছবিতে তার অভিনয়ের জন্য সেরা অভিনেতার পুরস্কার লাভ করেন। আরেকটি প্রেমের গল্প এবং অপুর পাঁচালী ছবির পর এটির গাঙ্গুলির তৃতীয় চলচ্চিত্র, যা ভারতের আন্তর্জাতিক চলচ্চিত্র উৎসবে পুরস্কার লাভ করে। "Chotoder Chobi: Bengali film"। induna.com। ১৫ জানুয়ারি ২০১৫।  "Chotoder Chobi: It's intense it's dark and it's a love story too"। হিন্দুস্তান টাইমস। ১৫ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।  "Dispatch Dubai Kaushik Ganguly's Chotoder Chobi"। dearcinema.com। ২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৫।  "Chotoder Chobi bags award at IFFI"। টাইমস অব ইন্ডিয়া। সংগ্রহের তারিখ ১৫ জানুয়ারি ২০১৫।  ইন্টারনেট মুভি ডেটাবেজে ছোটদের ছবি (ইংরেজি)
ওয়াজ নদী

ওয়াজ (ফরাসি: Oise) পশ্চিম ইউরোপের একটি নদী। নদীটি দক্ষিণ বেলজিয়ামের আর্দেন অঞ্চল থেকে উৎপন্ন হয়ে মোটামুটি দক্ষিণ-পশ্চিম দিকে ফ্রান্সের নর, এন, ওয়াজ, ভাল-দোয়াজ এবং ইভলিন দেপার্ত্যমঁগুলির মধ্য দিয়ে প্রবাহিত হয়ে পোঁতোয়াজ শহরের কাছে সেন নদীর সাথে মিলিত হয়েছে। নদীটি ৩৪১ কিলোমিটার দীর্ঘ। ১ম বিশ্বযুদ্ধে ওয়াজ নদীতে ফরাসি সেনারা ব্যাপক আক্রমণের শিকার হয় এবং জার্মানরা এখানেই বিজয়ের জন্য সর্বশেষ বড় প্রচেষ্টা চালায়। Sandre। "Fiche cours d'eau (H---0100)"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কোকোস (কিলিং) দ্বীপপুঞ্জের পতাকা

কোকোস (কিলিং) দ্বীপপুঞ্জের পতাকাটি ২০০৩ সালে নকশা করা হয় এবং ২০০৪ সালের ৬ এপ্রিল তা আনুষ্ঠানিকভাবে গৃহীত হয়। পতাকাটির পটভূমি সবুজ। এর উপর সোনালি বৃত্তে একটি পাম গাছ, একটি নতুন চাঁদ এবং সাউদার্ন ক্রসের পাঁচটি তারা রয়েছে। পতাকায় ব্যবহৃত সবুজ ও সোনালি অস্ট্রেলিয়ার জাতীয় রং। নতুন চাঁদ ইসলামের প্রতীক, যা দীপপুঞ্জটির অধিকাংশ মানুষের ধর্ম। আর সাউদার্ন ক্রস অস্ট্রেলিয়া এবং দক্ষিণ গোলার্ধের প্রতীক। Cahoon, Ben (২০১৭)। "কোকোস (কিলিং) দ্বীপপুঞ্জ"। ওয়ার্ল্ড স্টেটসম্যান। ৬ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৯।  "কোকোস (কিলিং) দ্বীপপুঞ্জ"। ফ্ল্যাগ স্পট। ২০১৫। Archived from the original on ৬ জানুয়ারি ২০১৯। সংগ্রহের তারিখ ৫ জানুয়ারি ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) উইকিমিডিয়া কমন্সে কোকোস (কিলিং) দ্বীপপুঞ্জের পতাকা সংক্রান্ত মিডিয়া রয়েছে। "কোকোস (কিলিং) দ্বীপপুঞ্জের পতাকা"। Ausflag। ২০১৮ তারিখে মূল থেকে আর্কাইভ করা।
টেংরাটিলা গ্যাসক্ষেত্র

টেংরাটিলা বাংলাদেশের সুনামগঞ্জে অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান। ১৯৫৯ সনে সর্বপ্রথম দেশের শিল্পখাতে গ্যাস সংযোগ দেয়া হয় এই গ্যাসক্ষেত্র থেকে। ২০০৩ সালে নাইকো-বাপেক্স যৌথ উদ্যোগে একটি চুক্তির মাধ্যমে টেংরাটিলা গ্যাসক্ষেত্র থেকে নাইকোকে গ্যাস উত্তোলনের দায়িত্ব দেওয়া হয়। কূপ খনন শুরু হলে গ্যাসক্ষেত্রটিতে বিস্ফোরণ হয়। বিস্ফোরণের ফলে গ্যাসক্ষেত্র এবং তার আশপাশের এলাকায় পরিবেশ ও জনজীবনের ব্যাপক ক্ষতি করে। ২০০৫ সালের ৭ জানুয়ারি ও ২৪ জুন যথাক্রমে প্রথম ও দ্বিতীয় বিস্ফোরণ ঘটে। "নাইকোর বিরুদ্ধে জয়, বাংলাদেশ পেতে পারে ৮০০০ কোটি টাকা"। প্রথম আলো। সংগ্রহের তারিখ ৩০ মে ২০২০।
সেন্ট কিটস ও নেভিসে ইসলাম

২০০৯ এর পিউ রিসার্চ সেন্টারের প্রতিবেদন অনুসারে, সেন্ট কিটস ও নেভিসে মুসলমানরা প্রায় জনসংখ্যার ০.১%। দ্বীপপুঞ্জে দুটি ইসলামী কেন্দ্র/মসজিদ এবং বেশ কয়েকটি ইসলামী সংগঠন রয়েছে। উইন্ডসর বিশ্ববিদ্যালয় স্কুল অফ মেডিসিনের মতো স্থানীয় বিশ্ববিদ্যালয়গুলোতে মুসলিম ছাত্র সংগঠনগুলোও উপস্থিত রয়েছে। "A Report on the Size and Distribution of the World's Muslim Population" (পিডিএফ)। pewforum.org। Pew Forum। অক্টোবর ২০০৯। পৃষ্ঠা 36। ২০১৮-০৬-১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০২-০৭।  "Islamic Organizations in saint kitts nevis"। www.islamicfinder.org। সংগ্রহের তারিখ ২০১৬-০২-০৭।  "Support Us In Building A House of Allah"। windsormsa.org। ৩০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৩।
আয়োনীয় সাগর

আয়োনীয় সাগর ভূমধ্যসাগরের একটি অংশ। এটি গ্রিস ও আলবেনিয়াকে ইতালি এবং সিসিলি দ্বীপ থেকে পৃথক করেছে। আয়োনীয় সাগর ওত্রান্তো প্রণালীর মাধ্যমে উত্তরে আড্রিয়াটিক সাগরের সাথে যুক্ত। সাগরটির একটি অংশ ইতালির দক্ষিণ উপকূলে বেশ কিছু দূর গভীরে প্রবেশ করেছে, যার নাম তারান্তো উপসাগর। গ্রিসের কোরিন্থ উপসাগরটিও আয়োনীয় সাগরের অংশ। "Ionian Sea | Islands, Location, Facts, Italy, & Map | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০২-০৮।
রয়্যাল ফুটবল ক্লাব ওস্টেন্ডে

কনিঙ্কলিয়েকে ভোয়েতবাল ওস্টেন্ডে (এছাড়াও কেভি ওস্টেন্ডে (ওলন্দাজ উচ্চারণ: [kaːˌveː oːˈstɛndə] বা [- oːstˈʔɛndə]), রয়্যাল ফুটবল ক্লাব ওস্টেন্ডে ,অথবা শুধুমাত্র কেভিও নামে পরিচিত) হচ্ছে ওস্টেন্ডে ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০৪ সালে প্রতিষ্ঠিত হয়েছে। কেভি ওস্টেন্ডে তাদের সকল হোম ম্যাচ ওস্টেন্ডের ভের্সলেস এরিনায় খেলে থাকে; যার ধারণক্ষমতা হচ্ছে ৮,৪০০। বর্তমানে এই ক্লাবের ম্যানেজারের দায়িত্ব পালন করছেন আলেক্সান্ডার ব্লেসিন এবং সভাপতির দায়িত্ব পালন করছেন ফ্রাঙ্ক ডির্কেন্স। ফরাসি মধ্যমাঠের খেলোয়াড় কেভিন ভন্দেদ্রিশ এই ক্লাবের অধিনায়কের দায়িত্ব পালন করছেন। ঘরোয়া ফুটবলে, কেভি ওস্টেন্ডে এপর্যন্ত ৪টি শিরোপা জয়লাভ করেছে; যার মধ্যে ২টি বেলজীয় দ্বিতীয় বিভাগ এবং ২টি বেলজীয় দ্বিতীয় বিভাগ চূড়ান্ত পর্ব শিরোপা রয়েছে। বেলজীয় কাপ: রানার-আপ: ২০১৬–১৭ বেলজীয় দ্বিতীয় বিভাগ: চ্যাম্পিয়ন (২): ১৯৯৮, ২০১৩ বেলজীয় দ্বিতীয় বিভাগ চূড়ান্ত পর্ব: চ্যাম্পিয়ন (২): ১৯৯৩, ২০০৪ "ভের্সলেস এরিনা"। kvo.be। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩০ মে ২০২০।  উইকিমিডিয়া কমন্সে রয়্যাল ফুটবল ক্লাব ওস্টেন্ডে সংক্রান্ত মিডিয়া রয়েছে। দাপ্তরিক ওয়েবসাইট (ওলন্দাজ) টেমপ্লেট:রয়্যাল ফুটবল ক্লাব ওস্টেন্ডে টেমপ্লেট:বেলজীয় প্রথম বিভাগ এ প্রবেশদ্বার:  ফুটবল
বের্মেহো নদী

বের্মেহো নদী (স্পেনীয় ভাষায়: Río Bermejo) দক্ষিণ-মধ্য দক্ষিণ আমেরিকার একটি নদী। নদীটি দক্ষিণ-পূর্ব বলিভিয়াতে উৎপত্তি লাভ করে আর্জেন্টিনার ভেতর দিয়ে পারাগুয়াই নদীর দিকে অগ্রসর হয়েছে এবং লাস পালমাস শহরের উত্তরে, পারাগুয়াই ও পারানা নদীদ্বয়ের মিলনস্থলের সামান্য উত্তরে, পারাগুয়াই নদীর সাথে মিলিত হয়েছে। বের্মেহো নদীটি ১৪৫০ কিলোমিটার দীর্ঘ এবং এর গতিপথের মধ্যভাগ, যা স্থানীয় উইচি ভাষাতে তেউকো নদী নামে পরিচিত এবং যার দৈর্ঘ্য নদীর মোট দৈর্ঘ্যের অর্ধেকেরও বেশি, বছরের ছয় মাস ভারী মালামাল পরিবহনের উপযোগী।